Document ID: 31993D0172

31993D0172
L 072/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА KОМИСИЯТА
от 22 февруари 1993 година
за съставяне на стандартен формуляр, предвиден в член 6 от Директива 88/599/ЕИО на Съвета относно автомобилния транспорт
(93/172/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 88/599/ЕИО на Съвета от 23 ноември 1988 г. относно стандартните процедури за проверка на прилагането на Регламент (ЕИО) № 3820/85 относно хармонизирането на определени социални разпоредби в областта на автомобилния транспорт и Регламент (ЕИО) № 3821/85 относно записващото оборудване в автомобилния транспорт (1), и по-специално член 6 от него,
като получи съгласието на държавите-членки в съответствие с член 6, параграф 2 от Директива 88/599/ЕИО;
като има предвид, че стандартният формуляр, предвиден в член 6, параграф 2 от Директива 88/599/ЕИО, следва да бъде съставен и използван от компетентните власти на държавите-членки, за да се обменя периодично информация, като част от схемата за взаимно подпомагане,
ПРИЕ НАСТОЯЩОТО РЕШЕНИЕ:
Член 1
1. Стандартният формуляр, посочен в член 6, параграф 2 от Директива 88/599/ЕЕС, следва да бъде съставен в съответствие с образеца, приложен към настояшото решение.
2. Компетентните власти на всяка държава-членка използват стандартния формуляр от 1 април 1993 г.
Член 2
Адресати на настоящето решение са държавите-членки.
Съставено в Брюксел на 22 февруари 1993 година.

Labels: 12
8
15